## Правила

1. Отборите се отнасят с уважение и добрина един към друг.
2. Роботът има най-много един брик и съдържа единствено части, произведени от LEGO.
3. Програмите на робота са написани на LEGO Mindstorms.
4. Роботът влиза изцяло в базата преди пускането му.
5. Роботът е в зона, когато поне една точка от проекцията му върху полето е в съответната зоната.
6. Обект, различен от робота, е в зона, когато изцяло се намира в нея.
7. Товар са всички части от полето, за които няма наказание за преместването им.
8. Роботът пренася товар, когато се допира до него.
9. Наказателни точки за пипане на робот се налагат, когато роботът е докоснат извън базата. След докосването роботът се връща в базата.
10. Когато роботът е пипнат, превозвайки товар, товарът се връща в базата заедно с робота, в случай че товарът е бил заедно с робота по време на последното му излизане от базата и се връща на първоначалното му място в противен случай.
11. Точките се присъждат на края на рунда. Ако дадена мисия е била изпълнена по време на рунда, но на края на рунда не е, точки не се присъждат.
12. По време на рунда максимално двама души от отбора могат да бъдат до масата и да оперират робота.
13. Роботът трябва да е автономен извън базата.
14. Представителите на отбора, които оперират робота по време на рунда имат право да комуникират с робота единствено, докато той е в базата.
15. По време на рунда роботът трябва да е с изключен bluetooth, wireless и да няма инфрачервен сензор.
16. При несъгласие на отбора с взетото от съдията решение проблемът се отнася до главния съдия, чието становище е окончателно.